Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 770

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. Szaktörténet A porcelánfestés stílusirányzatai. A kínai porcelán története, formavilága, jellegzetes díszítményei. A japán porcelán forma- és díszítményvilága. Porcelángyártási kísérletek Európában, Meissen. A német porcelán története (Nymphenburg, Fürstenberg, Berlin, Selb). A francia porcelángyárak története (Sévres, Limoges). Az angol porcelán (Worcester, Chelsea). Az olasz porcelán (Capo di Monte, Ginori porcelángyárak). A dán porcelán (Koppenhága). Az orosz porcelángyárak története. A cseh porcelán (Karlsbad, Karlovy Vary). Az osztrák porcelán (Bécs, Augarten). Porcelángyártási kísérletek Magyarországon. A herendi, a pécsi Zsolnay, a hollóházi, az alföldi porcelángyárak története. 2.2. Anyagismeret Fizikai és kémiai alapfogalmak. Földtani és ásványtani alapismeretek. A kerámiaipar nyersanyagai, azok keletkezése, csoportosítása, tulajdonságai. Ásványi nyersanyagok vizsgálata. A kerámiaipar plasztikus és nem plasztikus nyersanyagai. A kerámiaipar gyártmányai (porózus, és tömör kerámiai termékek). A kerámiamáz fogalma, nyersanyagai, mázfajták. Seger-képlet. A nyersanyagok keverékének kiszámítása, és a máz százalékos kiszámítása a képletből. A máz alatti és máz feletti kerámiafestékek alapanyagai (fém-oxidok, színtestek és készítési módjaik). A porcelán égetéséhez használt anyagok. A modell- és gyártóforma készítéséhez használt anyagok: gipsz és a műanyagok. A kerámiaiparban alkalmazásra kerülő egyéb anyagok. 2.3. Technológiai ismeretek A porcelánfestő ismerje: — a kerámia és porcelán fogalmát, — a kerámiatermékek kialakulását, fejlődését, általános gyártásismeretét, — a porcelán helyét és szerepét a gyártás folyamatában, — a kerámia és porcelán nyersanyagok előkészítési folyamatát, — a masszakészítés gyártási folyamatát, a gépi berendezések szerkezeti, működési elvét, — a porcelán tulajdonságait, fajtáit (szövetszerkezet szerint), — a porcelán formázási módokat (korongolás, öntés, szárítási, zsengélési folyamatát), — a porcelán mázazási műveleteket, — a porcelán díszítését, a különböző díszítési és színezési eljárásokat, — a porcelánfestékeket, azok összetételét, felhasználásuk módjait, — az égetés jellemzőit, égetőberendezéseket, égetési segédeszközöket, az égetés ellenőrzésének módját, hibáit, — a festett porcelán égetését, osztályozását, — a legjelentősebb porcelángyárak márkajeleit. 2.4. Munka- és környezetvédelem A porcelánfestő ismerje: — a kerámiaipari foglalkozási ártalmakat, — porártalom, szilikózis, — nehézfém-oxidok mérgező hatása, — vegyszerek, oldószerek mérgező hatása. Ismerje és tudja alkalmazni: — az általános munka-, és környezetvédelmi szabályokat, — a kerámiaipari szakmákkal kapcsolatos munkavédelmi szabályokat, előírásokat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes